
Eltérő családstruktúrában nevelkedő fiatalok vizsgálata

Kulcsszavak: család, családtípusok, házasság, gyermekvállalás, szerepfelfogás
Bizonyos társadalmi változások, mint az individualizáció és a modernizáció eltérő értékekkel szolgálnak az emberek számára. Az egyén családi életvezetése az idők során átalakulásokon ment keresztül, amely a családi kapcsolatok formálódását is jelentette. A társadalom által elfogadott lett, hogy egyre több házasság végződik válással és új partnerkapcsolati formák bontakoznak ki. A család, mint elsődleges szocializációs közeg meghatározza a családról alkotott képét az egyénnek, ezért a tanulmány a nukleáris család, egyszülős család és a mozaikcsaládokban nevelkedett fiatal felnőttek (18-25 év) vizsgálatát tűzte ki célul. A vizsgálat a megkérdezettek motivációira, tervezésre és családról alkotott jövőképére épül. A fiatalok következő dimenziók mentén kerülnek összehasonlításra: házasodási-, és gyermekvállalási szándékuk, illetve szerepfelfogásuk. A dolgozat kardinális kérdése, hogy az egyén családi mintája miként befolyásolja az imént felsorolt szempontokat. A strukturált interjúk alapján készített tartalomelemzés eredményeiből kiderül, hogy a fiatalok jövőképében leginkább az egyéni döntések dominálnak és sajátos kreációk. A fiatalok többségéről elmondható, hogy intuitív alapon dönt a családot érintő kérdésekben a jövőjéről és nem a materiális haszon szempontjából. A saját testvérek száma meghatározza a tervezett gyermekszámot, mivel a testvériség élményét és értéket tovább örökítenék. A gyermekvállalást ha nem is házasságkötés, de egy biztos, stabil párkapcsolat és együtt élés előzné meg. A házasságkötés a nukleáris családban élők számára a legfontosabb, de a mozaikcsaládban nevelkedett fiatalok számára is elsődleges a családalapításhoz. A fiatalok szerepfelfogásuk mentén az anyai és az apai szerepek egyenlő megosztását kedvelik azonban megtapasztalásuk, ennek ellent mond.



